# NGC 1569

NGC 1569 és una galàxia irregular a la constel·lació de la Girafa visible amb telescopis d'afeccionat a una distància que originalment es pensava era de 2,4 megapàrsecs (7,8 milions d'anys llum) però que estudis realitzats el 2008 amb ajuda del Telescopi espacial Hubble, capaç de resoldre amb relativa facilitat els seus estels més brillants, mostren que és major, de 3,36 megapàrsecs (10,96 milions d'anys llum), cosa que la converteix en membre del grup IC 342.

## Propietats físiques

NGC 1569 és una galàxia petita i compacta, menor que el Petit Núvol de Magalhães, però més lluminosa que aquesta i el Gran Núvol de Magalhães.

### Esclat estel·lar

El tret més notable d'NGC 1569 és ser una galàxia amb esclat estel·lar que ha estat formant estels a un ritme 100 vegades superior al de la nostra galàxia des de fa 100 milions d'anys, destacant sobretot dos massius supercúmuls estel·lars, NGC 1569 A i NGC 1569 B, cadascun amb masses similars als dels cúmuls globulars de la Via Làctia, de l'ordre de (6-7) × 10⁵ masses solars que han estat experimentant formació estel·lar en diversos episodis.
NGC 1569 A, situat a la zona nord-oest de NGC 1569, està en realitat format per dos cúmuls menors: NGC 1569 A1 -que té estels més joves (de menys de 5 milions d'anys) incloent alguns estels Wolf-Rayet-, i NGC 1569 A2, més vell i que compta amb diversos estels supergegants vermells.
NGC 1569 B, per la seva banda, s'hi troba prop del centre de la galàxia i té una població estel·lar més vella (10-20 milions d'anys segons diversos autors) que inclou cert nombre d'estels supergegants vermells.
Hi ha també a més d'aquests dos super cúmuls estel·lars una gran quantitat de cúmuls estel·lars relativament joves (entre 2 i 1000 milions d'anys) i també bastant massius en alguns casos, amb masses comparables als d'un cúmul globular petit o a la de R136 en el Gran Núvol de Magalhães.
Les supernoves produïdes en aquests cúmuls estel·lars i els vents estel·lars dels seus estels han expulsat gas del seu veïnatge, formant filaments i bombolles de gas ionitzat de fins a 3,700 anys llum de llarg i 380 anys llum de diàmetre respectivament, que brillen amb llum vermellosa ionitzats pels estels joves situats dins d'elles i que són molt conspicus en fotografies preses amb telescopis grans.
Hom pensa que interaccions amb altres galàxies del grup IC 342, en particular amb el qual sembla un núvol d'hidrogen neutre, són les que han provocat aquesta intensa activitat de formació d'estels. Estudis més recents suggereixen interaccions també amb les galàxies IC 342 i UGCA 92 (veure a baix), en la forma de filaments de gas que uneixen NGC 1569 amb elles; no obstant això, no és clar si tals estructures estan associades amb aquestes galàxies o en realitat amb la nostra, estant molt més a prop i no tenint res a veure amb elles.

## Entorn

NGC 1569 té a prop una galàxia nana irregular, la UGCA 92, que encara que es considera de vegades companya seva no està molt clar si és o no responsable del fort esclat estel·lar que està experimentant.

## Referències

* ↑ Megan Johnson «Determining the nature of the extended H I structure around LITTLE THINGS dwarf galaxy NGC 1569». Astronomical Journal, 6, 19-04-2013, pàg. 146. DOI: 10.1088/0004-6256/145/6/146.
* ↑ «The Local Tully-Fisher relation for dwarf galaxies». Astronomical Journal, 2017, pàg. 6–6. DOI: 10.3847/1538-3881/153/1/6.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* ↑ Armando Gil de Paz «The GALEX Ultraviolet Atlas of Nearby Galaxies». The Astrophysical Journal Supplement Series, 2, 01-12-2007, pàg. 185–255. DOI: 10.1086/516636.
* ↑ R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* ↑ Makarova, L. N.; Karachentsev, I. D. «On the Distance to Nearby Dwarf Galaxy NGC 1569». Astrophysics (English translation of Astrofizika), 46, 2, 2003, pàg. 144–150. Bibcode: 2003Ap.....46..144M. DOI: 10.1023/A:1024055702766.
* 1 2 3 4 D. A. Hunter, R. W. O'Connell, J. S. Gallagher, T. A. Smecker-Hane «The Star Clusters in the Starburst Irregular Galaxy NGC 1569». Astronomical Journal, 120, 5, 2004, pàg. 2383–2401. arXiv: astro-ph/0009280. Bibcode: 2000AJ....120.2383H. DOI: 10.1086/316810.
* 1 2 Grocholski, Aaron J.; Aloisi, Alessandra; van der Marel, Roeland P.; Mack, Jennifer; Annibali, Francesca; Angeretti, Luca; Greggio, Laura; Held, Enrico V.; Romano, Donatella Sirianni, Marco; and Tosi, Monica «A New Hubble Space Telescope Distance to NGC 1569: Starburst Properties and IC 342 Group Membership». Astrophysical Journal Letters, 686, 2, 20-10-2008, pàg. L79–L82. Bibcode: 2008ApJ...686L..79G. DOI: 10.1086/592949.
* ↑ Karachentsev, Igor D.; Karachentseva, Valentina E.; Huchtmeier, Walter K.; Makarov, Dmitry I. «A Catalog of Neighboring Galaxies». The Astronomical Journal, 127, 4, 2003, pàg. 2031–2068. Bibcode: 2004AJ....127.2031K. DOI: 10.1086/382905.
* 1 2 3 Hubble Resolves Puzzle about Loner Starburst Galaxy Newswise, Consultat el novembre 17, 2008.
* ↑ R. Gonzales Delgado; C. Leitherer; T. Heckman; M. Cerviño. «Are the Super--Star Clusters of NGC 1569 in a Poststarburst Phase?». Astrophysical Journal, 483, 1997, pàg. 705. Bibcode: 1997ApJ...483..705G. DOI: 10.1086/304279.
* 1 2 3 L. Origlia, C. Leitherer, A. Aloisi, L. Greggio, M. Tosi «The Stellar Content of the Super-Star Clusters in NGC 1569». Astronomical Journal, 122, 2, 2001, pàg. 815–824. arXiv: astro-ph/0105195. Bibcode: 2001AJ....122..815O. DOI: 10.1086/321152.
* ↑ G. de Marchi; M. Clampin; L. Greggio; C. Leitherer; A. Nota; M. Tosi. «The Structure of the Super--Star Clusters in NGC 1569 from HST WFPC2 Images». Astrophysical Journal Letters, 479, 1997, pàg. L27. Bibcode: 1997ApJ...479L..27D. DOI: 10.1086/310579.
* 1 2 G. J. Bendo, R. D. Joseph «Nuclear Stellar Populations in the Infrared Space Observatory Atlas of Bright Spiral Galaxies». Astronomical Journal, 127, 6, 2004, pàg. 3338–3360. arXiv: astro-ph/0403133. Bibcode: 2004AJ....127.3338B. DOI: 10.1086/420712.
* ↑ Stil, J. M.; Israel, F. P. «HI distribution and kinematics of NGC 1569». Astronomy and Astrophysics, 392, 2002, pàg. 473-487. arXiv: astro-ph/0209444. Bibcode: 2002A&A...392..473S. DOI: 10.1051/0004-6361:20020953.
* 1 2 Johnson, Megan «146». The Astronomical Journal, 145, 6, 2013. Bibcode: 2013AJ....145..146J. DOI: 10.1088/0004-6256/145/6/146.
* ↑ Makarova, Lidia; Makarov, Dmitry; Savchenko, Sergey «Star formation history and environment of the dwarf galaxy UGCA 92». Monthly Notices of the Royal Astronomical Society, 423, 1, 2012, pàg. 294-303. arXiv: astro-ph/1203.1397. Bibcode: 2012MNRAS.423..294M. DOI: 10.1111/j.1365-2966.2012.20872.x.